b'\n_START_ARTICLE_\nAri-Pekka Nikkola\n_START_SECTION_\nZa\xc4\x8detek\n_START_PARAGRAPH_\nAri-Pekka je leta 1987 postal mladinski svetovni prvak v Asiagu, prvi\xc4\x8d je v svetovnem pokalu nastopil na Novoletni turneji v sezoni 1985/86 v Oberstdorfu.\n_START_SECTION_\nUspehi\n_START_PARAGRAPH_\nNa olimpijskih igrah v Calgaryju je s finsko ekipo osvojil zlato, dose\xc5\xbeek je ponovil tudi na igrah v Albertvillu. Posami\xc4\x8dno je bil najbolj\xc5\xa1i 15. v Albertvillu. Bil je tudi \xc4\x8dlan ekip, ki so osvojile naslov svetovnega prvaka v letih 1987, 1989, 1995 in 1997, vse na veliki skakalnici. Posami\xc4\x8dno je bil srebrn leta 1989 in bronast leta 1991._NEWLINE_V sezoni 1989/90 je osvojil svetovni pokal.\n_START_SECTION_\nTrenerska kariera\n_START_PARAGRAPH_\nKariero je zaklju\xc4\x8dil po sezoni 1998/99. Nato se je iz\xc5\xa1olal za trenerja, treniral je tudi Mattija Hautam\xc3\xa4kija._NEWLINE_Leta 2006 je postal trener slovenske B-reprezentance, 25. januarja 2007 pa je bil imenovan za glavnega trenerja, kar je ostal do konca sezone 2007/08.\n_START_SECTION_\nZanimivosti\n_START_PARAGRAPH_\nAri-Pekka Nikkola je "glavni junak" priljubljene popevke slovenskega pevca Zorana Predina Gate na glavo.'